জুম মিটিংয়ের মাধ্যমে দক্ষিণ সুনামগঞ্জ অনলাইন স্কুলের উদ্বোধনঃ

বৈশ্বিক মহামারি করোনাভাইরাসের কারণে পিচিয়ে পড়া শিক্ষার্থীদের মাঝে শিক্ষা কার্যক্রম অব্যাহত রাখতে দক্ষিণ সুনামগঞ্জ অনলাইন স্কুলের মাধ্যমে শিক্ষা কার্যক্রম চালু রাখার কর্মসূচি হাতে নিয়েছে দক্ষিণ সুনামগঞ্জ উপজেলা শিক্ষা প্রশাসন। আজ (মঙ্গলবার, ১ সেপ্টেম্বর) সকাল ১১টায় জুম মিটিংয়ের মাধ্যমে দক্ষিণ সুনামগঞ্জ অনলাইন স্কুলের উদ্বোধন করা হয়।

দক্ষিণ সুনামগঞ্জ উপজেলা নির্বাহী কর্মকর্তা (ইউএনও) জনাব, জেবুন নাহার শাম্মী মহোদয়ের সভাপতিত্বে পাগলা সরকারি মডেল হাইস্কুল এন্ড কলেজের সহকারি শিক্ষক মো. সাইফুল ইসলামের পরিচালনায় প্রধান অতিথি হিসেবে মিটিংয়ে অংশগ্রহণ করেন দক্ষিণ সুনামগঞ্জ উপজেলা পরিষদের চেয়ারম্যান ফারুক আহমদ।

বিশেষ অতিথি হিসেবে অংশগ্রহণ করেন উপজেলা পরিষদের ভাইস চেয়ারম্যান প্রভাষক নূর হোসেন, উপজেলা মাধ্যমিক শিক্ষা কর্মকর্তা অশোক রঞ্জন পুরকায়স্থ, প্রাথমিক শিক্ষা কর্মকর্তা মো. বজলুর রহমান, একাডেমিক সুপারভাইজার নূরে আলম সিদ্দিকী স্যার সহ সুনামগঞ্জ জেলার বিভিন্ন স্কুল,কলেজ ও প্রাথমিক বিদ্যালয়ের অধ্যক্ষ / প্রধান শিক্ষক মহোদয়গণ এবং জেলা এম্বাসেডর ও আই সি টি প্রেমি শিক্ষকবৃন্দ।